Տասներեք (ֆիլմ, 2010)

Տասներեք (), ամերիկյան ֆիլմ՝ ռեժիսոր ու սցենարիստ Գելա Բաբլուանիի կողմից։ Նկարահանվել է ֆրանսիական օրիգինալ ֆիլմի պրեմիերայից 5 տարի անց։

Սյուժե 
Գլխավոր հերոսը՝ Վինսենթը (Սէմ Ռայլի), աշխատելով էլեկտրիկ և նորոգման աշխատանքներ կատարելով մի պատվիրատուի տանը, հանկարծ լսում է խոսակցություն կապված գումար աշխատելու արագ մեթոդի հետ։ Պահանջվում էր միայն ճիշտ հետևել հրահանգներին, որոնք պետք է գան փոստով՝ գծավոր ծրարի մեջ, այդ տան տիրոջ համար։

Վինսենթի ֆինանսական դրությունը շատ վատ էր։ Նրա հայրը ծանր վիճակում հիվանդանոցում էր։ Բուժումը նրանից խլել էր համարյա ամեն ինչ, անգամ տունը, և հիմա ժամանակն էր հրաժեշտ տալու ուսմանը և իր խղճուկ բնակավայրին։

Պատվիրատուի տան աշխատանքների վերջին օրը, ամեն ինչ այնպես է դասավորվում, որ նամակը ստացողը (թմրամոլը) Վինսի աչքերի դիմաց մահանում է թմրանյութերի դոզայից։ Վինսը հնարավորություն է ստանում վերցնել այդ նամակը՝ ձևացնելով իբրև ստացողն է, և հետևել գործողություններին։

Վինսը գալիս է ուրիշ քաղաք, որտեղ ակամա մասնակցում է «Ռուսական ռուլետկա» խաղի։ 17 խաղացող ազդանշանից հետո պետք է սեղմեին ատրճանակի ձգանը, տեղադրված մեկ այլ մասնակցի ետևում։

Վինսի խոստովանությունը այն բանի մասին, որ նա չէ տվյալ խաղացողը, այլևս նրան չի փրկում։ Նա պետք է խաղար այդ մահվան ռուլետկան։ Յուրաքանչյուր մասնակից ներկայացնում է ինչ-որ հանցավոր խումբ, որոնք արդեն նրա վրա բազմաթիվ դոլլարներ են ներդրել, և Վինսը կանգնում է երկընտրանքի առջև՝ կամ մահանալ, կամ էլ անցնել մահվան ալիքի միջով։ Նա դառնում է 13-րդ համարի խաղացողը։

Առաջին փուլին թնդանոթը լիցքավորվում է մեկ փամփուշտով։ Հետո երկու փամփուշտով և ավելի ուշ երեքով։ 3-րդ փուլի ավարտից հետո՝ խաղում մնացած մրցակիցների ներկայացուցիչներն վերցնում են գնդեր։ 2 գունդ՝ սև, իսկ մյուսներն սպիտակ։

Սպիտակ գնդեր քաշող մասնակիցները, ստանալով որոշակի մրցանակ, կարող էին լքել մրցումը։ Երկու սև քաշողները պետք է մրցեին եզրափակիչ մարտում։ Վերջ ի վերջո պետք է ապրեր միայն մի մասնակից, ով էլ կստանար կարևոր մրցանակը։

Ճակատագրական գնդերն բաժին ընկան Վինսին ու Ռոնալդին(Ռէյ Ուինստոն), այդ դաժան մարդուն, ով արդեն 3 անգամ մասնակցել էր խաղին։

Մարտը հաղթում է Վինսը։ Ջասպերը(Ջեյսոն Ստէտխէմ)՝ Ռոնալդի եղբայրը, կորցնելով մեծ գումարներ և իր եղբորը, գնում է՝ ատելությամբ լցվելով Վինսի հանդեպ։

Վինսը, ստանալով գումարը, ուղարկում է այն իր ընտանիքին՝ թողնելով իրեն գումարից որոշակի մաս։ Նա նստում է գնացք՝ տուն գնալու համար(Օգայո)։

Ջասպերը հանկարծակի տեսնում է Վինսին կայարանում և նստում է հենց Վինսի գնացքը։ Գտնվելով միևնույն վագոնում՝ Ջասպերը սպանում է Վինսին և վերցնում պայուսակը՝ մտածելով, որ գումարն այնտեղ է։

Բայց վիրավորված Վինսենթը վագոնում վերցնում է չեկերն ու գումարն և կուլ տալիս դրանք։

Դերերում 
 Սէմ Ռայլի-Վինս
 Ջեյսոն Ստէտխէմ- Ջասպեր
 Ռէյ Ուինստոն- Ռոնալդ Լինն
 Միկկի Ռուրկ- Ջեֆֆերսոն
 50 Cent- Ջիմմի
 Դէվիդ Զեյես- դետեկտիվ
 Մայքլ Շէննոն- հաղորդավար
 Բեն Գազզարա-Շլոնդորֆֆ
 Ալեքսանդր Սկարսգորդ-Ջեկ
 Էմմանուէլ Շրիկի- Էյլին

Արտադրություն 
Նկարահանումները սկսվել են 2008 թվականի նոյեմբերի 17-ին Նյու Յորքում։ Թրեյլերը դուրս է եկել օգոստոսին։

Ծանոթագրություններ 

2010 ֆիլմեր
Ամերիկյան դրամա ֆիլմեր
Ամերիկյան թրիլեր ֆիլմեր
Անգլերեն ֆիլմեր
Նյու Յորքում նկարահանված ֆիլմեր
Ամերիկյան ֆիլմեր
Ամերիկյան թրիլեր դրամա ֆիլմեր
Ամերիկյան ռիմեյք ֆիլմեր